Bybelskool » Miga
Miga – God heers nou en vir altyd
Written by Chris van Wyk. Posted in Miga
Die profeet Miga – jonger tydgenoot van Jesaja, en die eerste geslag ná die vroeëre profete Jona, Hosea en Amos – was van Moreset, 40 km suid-wes van Jerusalem. Hy was dus een van die Judese profete. Hy tree oor 'n lang tydperk van ongeveer 50 jaar op in die tyd van drie van die Judese konings: Jotam (752-736 v.C.), Agas (736-716 v.C.) en Hiskia (715-686 v.C.), hoewel hy sowel die noordelike ryk (Samaria) as die suidelike ryk (Jerusalem) aanspreek (1:1). Sy boodskap het ook beslissende implikasies vir die nasies van die hele aarde (1:2; 4:1; 5:14).
Die boek Miga, sesde in die ry van die Twaalf Kleiner Profete, verkondig die noodsaak om die genadige God – soos Jona dit verwoord – se heerskappy te erken, want dieselfde oordeel wat Jona oor Nineve uitgespreek het, sal ook oor Israel en Juda voltrek word, as hulle hul nie tot die Here bekeer nie. Wat vra die Here immers anders van hulle: "as om net te doen wat reg is, om troue liefde te bewys en om noulettend die pad saam met jou God te loop?" (Mig. 6:8). God verwag immers nie soseer getrouheid in die nakoming van godsdienstige rituele nie, maar getrouheid in 'n gehoorsame lewenswyse.
Miga 1:1-3:12 – Die Here beplan 'n ramp teen die volk en hulle leiers
Ná die inleidende eerste vers wat die boodskap van Miga histories plaas in die tweede helfte van die 8ste eeu v.C., in die tyd van Jotam, Agas en Hiskia (ongeveer 752-686 v.C.) kan hierdie drie hoofstukke in agt perikope opgedeel word. Die titels van die perikope gee jou alreeds 'n goeie aanduiding van die vloei en boodskap van dié gedeelte:
1:2-7 – Die Here is op pad om Samaria en Jerusalem se afgodsdiens te vernietig
1:8-16 – Miga rou en huil oor hulle afvalligheid ongeneeslik en die ballingskap onvermydelik is
2:1-5 – Die Here beplan die ramp van ballingskap weens hulle magsmisbruik t.o.v. besittings
2:6-11 – Die Here vernietig hulle blyplek omdat hulle vrouens en kinders hulle blyplek ontneem het
2:12-13 – Die Here belowe wel 'n Koning wat hulle weer bymekaar sal maak
3:1-4 – Die Here ignoreer die leiers weens hulle geweldadigheid in die regspraak
3:5-8 – Die Here antwoord nie die profete wat net vrede praat nie
3:9-12 – Die Here gee geen hulp aan die leiers weens hulle verdraaide regspraak en gierigheid nie
Die Here is die subjek van die profesie regdeur, behalwe vir 1:8-16 wat as Miga se woorde weergegee word, hoewel dit uiteraard ook deel van God se woorde aan die volk is.
Nov 28, 2020 | #
Daardie interpretasie is 'n gewilde een. Deur die eeue is baie ander verklarings ook gegee. Sommige dink dat die doring verwys na 1) Paulus se innerlike onrus oor die kerke (2 Kor 2:4), 2) een of ander boesemsonde, dws een waarvan hy nie ontslae kan raak nie, 3) sy teenstanders (soos die sogenaamde superapostels – 2 Kor 11:1–5), 4) 'n fisiese kwaal (soos swak sig – soos jy dit interpreteer), 5) sy gebrekkige praatvermoë (2 Kor 10:10), of 6) demoniese opposisie – beide in die algemeen of spesifiek teen hom gemik, soos dit al voorheen die geval was (1 Tess 2:18). Al hierdie opsies lyk moontlik as 'n mens kyk na die omstandighede in Paulus se lewe.
Vir my is die "engel van Satan" die beste verklaring, want die doring in die vlees word direk met die "engel van Satan" verbind. Die Griekse woord, angelos, wat hier gebruik word, word meesal met "engel" vertaal wat in hierdie geval dan 'n bose engel (van Satan) sal wees.
Wat die demoniese interpretasie verder bevestig is dat hierdie engel van Satan hom "met die vuis slaan". Dit kan figuurlik dui op versoekings of aanklagte van hierdie bose wese weens Paulus se antagonistiese verlede en ook moontlik ander oortredings as Christen wat hom op 'n manier laat skuldig voel het eerder as vrygemaak in Christus. Dit kan ook fisiese pyn wees. Soos een kommentaar sê, miskien was dit werklik 'n engel van Satan wat Paulus met die vuis geslaan het.
Ek kies dus vir hierdie demoniese interpretasie, maar dit is ook moontlik dat angelos na 'n menslike "boodskapper" verwys – soos die woord ook vertaal kan word – iemand, miskien 'n dwaalleraar, wat hom baie teengestaan en seergemaak het (vergelyk Aleksander en Himeneus 1 Tim 1:20; 2 Tim 4:14 – Aleksander het Paulus se "woorde sterk teëgestaan"). Uiteraard sou sulke mense steeds in opdrag en onder leiding van die Satan opgetree het.
Dit is lekker om na kerkdiente te luister, Bybel te lees en jou Bybelstudie stukke te lees en dan so meer gevul te word met Die Gees en openbarings.
Ek wonder oor die volgende, want ek het al veskeie sienings hieroor gehoor tot so 2 weke gelede: Paulus se doring is die vlees kon 'n oogsiekte wees.
Die prediker het verwys na Galasiers 4: 12 – 16 "As dit moontlik was, sou julle julle oe uitgeruk en vir my gegee het."
Dit maak sin want Galasiers 6:11 vewys, "Van hier af skryf ek eiehandig aan julle. Kyk net die groot letters!" Hy was dalk bysiende en kon nie meer goed sien nie na die siekte. Daarom ook sy afhanklikheid altyd van ander soos om te wag vir Titus.
Hy kon nie meer self lees en wannner hy skryf moes hy groot letters gebruik. Ons weet nie verseker, maar Gal. 6 bevestig vir my wat die prediker oor Gal. 4 gese het.
Dalk weet jy dit, maar vir my het dit nou sin gemaak?
Nov 27, 2020 | #
Hi Robin – Gebed beïnvloed God se planne. Talle verhale bevestig dit, soos die een van Hiskia wat jy aanhaal. Maar, ook 'n Abraham (Gen 18), en 'n Lot (Gen 19) het gebid en God het geantwoord, vir hulle gegee wat hulle gevra het. Trouens, die mense van Nineve het gebid en God het van sy beplande oordeel afgesien (Jona). Daar is wel kere wat God die gebede afwys en sy planne uitvoer. So het Moses dit ervaar (Eks 32), so het Jeremia dit ervaar (Jer 7:16; 11:14; 14:11; 15:1; vgl Eseg 14:14, 20), en selfs Jesus in Getsemane moes aanvaar dat God se wil nie verander kan word nie.
Nov 25, 2020 | #
Die storie van Hiskia wat sterwend was en na God gebid het, toe het God hom gesond gemaak en nog 15 jaar laat lewe. Het Hiskia se gebed God se plan beinvloed om eerder dat Hiskia sterwe eerder nog 15 jaar langer lewe?
Maw kan die mens God se plan beinvloed deur smeking en gebed of staan God se plan vas vir elkeen van ons?